CELEX: 62021TN0552
Language: lt
Date: 2021-09-06 00:00:00
Title: Byla T-552/21: 2021 m. rugsėjo 6 d. pareikštas ieškinys byloje Worldwide Brands / EUIPO – Guangyu Wan (CAMEL)

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/52
            
         
      2021 m. rugsėjo 6 d. pareikštas ieškinys byloje Worldwide Brands / EUIPO – Guangyu Wan (CAMEL)
      
      (Byla T-552/21)
      (2021/C 431/61)
      Proceso kalba: anglų
      
         Šalys
      
      
         Ieškovė: Worldwide Brands, Inc. Zweigniederlassung Deutschland (Kelnas, Vokietija), atstovaujama advokatų R. Ahijón Lana ir J. Gracia Albero
      
         Atsakovė: Europos Sąjungos intelektinės nuosavybės tarnyba (EUIPO)
      
         Kita procedūros Apeliacinėje taryboje šalis: Eric Guangyu Wan (Vankuveris, Britų Kolumbija, Kanada)
      
         Su procedūra EUIPO susijusi informacija
      
      
         Prekių ženklo, dėl kurio kilo ginčas, savininkė: kita procedūros Apeliacinėje taryboje šalis
      
         Prekių ženklas, dėl kurio kilo ginčas: žodinis Europos Sąjungos prekių ženklas CAMEL – Europos Sąjungos prekių ženklas Nr. 1 015 593
      
         Procedūra EUIPO: registracijos panaikinimo procedūra
      
         Ginčijamas sprendimas: 2021 m. liepos 5 d. EUIPO pirmosios apeliacinės tarybos sprendimas byloje R 1548/2020-1
      
         Reikalavimai
      
      Ieškovė Bendrojo Teismo prašo:
      
                  —
               
               
                  iš dalies panaikinti ginčijamą sprendimą tiek, kiek juo patenkinta į bylą įstojusios šalies apeliacija ir atmestas prašymas dėl „marškinėlius“ žyminčio prekių ženklo registracijos panaikinimo,
               
            
                  —
               
               
                  priteisti iš EUIPO bylinėjimosi išlaidas, įskaitant patirtąsias nagrinėjant bylą Anuliavimo skyriuje ir pirmojoje Apeliacinėje taryboje.
               
            
         Pagrindai, kuriais remiamasi
      
      
                  —
               
               
                  Europos Parlamento ir Tarybos reglamento (ES) 2017/1001 95 straipsnio 2 dalies, siejamos su Komisijos deleguotojo reglamento (ES) 2018/625 27 straipsnio 4 dalimi, pažeidimas.
               
            
                  —
               
               
                  Europos Parlamento ir Tarybos reglamento (ES) 2017/1001 58 straipsnio 1 dalies a punkto, siejamo su 18 straipsnio 1 dalies a punktu, pažeidimas.